Oferta bombă cu care Telekom chiar speră să răvășească piața: internet nelimitat 4G fără limită de trafic la toate abonamentele, chiar și pentru conținut video astăzi, 17:28 Autor: Adrian Seceleanu Grupul Telekom România, unul dintre cei mai mari furnizori de servicii de comunicații fixe și mobile, a lansat discret o ofertă-șoc, pe care are însă în plan să o transforme într-un element central al campaniilor sale de promovare, cu speranța că va reuși să răvășească piața și să pună capăt declinului înregistrat de baza de clienți după rebrandingul din 2014: acces nelimitat la internet, fără limită de trafic, prin tehnologia 4G pentru toate abonamentele noi și pentru contractele prelungite sau portate (transferate cu păstrarea numărului) din alte rețele - opțiune care practic face ca principalul diferențiator între planurile tarifare să devină smartphone-ul achiziționat și prețul acestuia.